วันนี้ก็เป็นอีกหนึ่งวันที่ต้องมาทำธุระแถวๆย่านทาวน์ อิน ทาวน์ครับ เดินผ่านร้านขายปลาหมึกย่างร้านนี้แล้วกลิ่นช่างหอมเย้ายวนเหลือเกินครับ ชื่อร้าน ย่าง...จิ้ม...เด็ด เป็นร้านแบบรถเข็นข้างทางครับ ขายปลาหมึกย่างอย่างเดียวครับ ร้านนี้อยู่หน้า 7-Eleven ตรงข้าม The Scence ทาวน์ อิน ทาวน์ครับ เปิดขายทุกวันตั้งแต่ 16.00-22.00 น.ครับ สามารถโทรมาก่อนได้เผื่อขายหมดก่อนเวลาครับ (083)108-5796 เบอร์นี้เลยครับ สั่ง 3 ไม้ ราคาไม้ละ 20 บาทครับ เอาน้ำจิ้มเปรี้ยวหวานผสมกันครับ ปลาหมึกร้านนี้สดกรอบเนื้อแน่นมากๆไม่มีกลิ่นคาวเลยครับ ที่เด็ดสุดคงต้องยกให้น้ำจิ้มเลยครับ...รสชาติหวานเปรี้ยวเค็มเผ็ดอร่อยกลมกล่อมแซ่บโดนใจมากๆครับ...ป้ายโฆษณาร้านก็เด็ดโดนใจไม่แพ้รสชาติน้ำจิ้มเลยครับ มีข้อความว่า " สาขา 1 แซ่บเว่อร์ ก่อนตาย! ต้องกิน " หากใครผ่านมาแถวๆย่านทาวน์ อิน ทาวน์ก็แวะมาลองชิมความอร่อยปลาหมึกย่างร้านนี้กันได้เลยนะครับ ^_^